หนูมีเพศสัมพันธ์กับแฟนวันที่ 25 มีนาคม 2562 แต่แฟนไม่เล้าโลมเลย ถุงยางจะฉีกขาดมั้ยคะ ประจำเดือนมาวันที่ 29 มีนาคม 2562 ค่ะ แล้วก็หลังประจำเดือนหายได้ 1 อาทิตย์ มีเลือดสีน้ำตาลออกค่ะ (เป็นช่วงตกไข่พอดีค่ะ) ตอนไหลช่วง 1-4 วัน เป็นสีน้ำตาลอ่อนค่ะ วันนี้ไม่มีค่ะแต่เป็นน้ำจางๆสีใสอมชมพู ช่วงนี้เป็นช่วงตกไข่ด้วยค่ะ ไปอ่านในกระทู้มาเค้าบอกว่าอาจจะเป็นเลือดล้างหน้าเด็กก็ได้ใช่ไหมคะ หรือเป็นเพราะหนูกินคอลลาเจน
สวัสดีค่ะ เลือดล้างหน้าเด็กคือลือดออกมาจากช่องคลอดแบบกระปริบกระปรอยแต่ไม่ใช่ประจำเดือน เป็นอาการที่เกิดขึ้นกับผู้หญิงที่เพิ่งเริ่มตั้งครรภ์ ส่วนใหญ่แล้วมักจะเกิดขึ้น 10-14 วัน หลังจากการปฏิสนธิ ซึ่งอาจทำให้เข้าใจผิดว่าเป็นประจำเดือนได้ ลักษณะจะคล้ายเลือดประจำเดือนเพียงแต่ออกมาน้อยกว่าและเป็นอยู่แค่ 1-2 วันค่ะแต่เลือดล้างหน้าเด็กไม่ได้จำเพาะเจาะจงกับการตั้งครรภ์นะคะ คือเลือดออกผิดปกติจากช่องคลอดอาจเป็นสาเหตุอื่นได้เช่น เนื้องอกมดลูก เนื้องอกที่ปากมดลูก ช่องคลอดอักเสบ มีบาดแผลที่อวัยวะเพศ การติดโรคติดต่อทางเพศสัมพันธ์ ความไม่สมดุลของฮอร์โมนที่สร้างมาจากรังไข่ โรคไทรอยด์ อีกทั้งหญิงตั้งครรภ์ทุกคนก็ไม่จำเป็นต้องมีเลือดล้างหน้าเด็กค่ะ ดังนั้นจึงไม่สามารถใช้เลือดล้างหน้าเด็กเป็นตัวบอกว่าตั้งครรภ์หรือไม่ตั้งครรภ์ได้แนะนำซื้อชุดตรวจการตั้งครรภ์มาตรวจเองเบื้องต้น สามารถให้ผลบวกได้ตั้งแต่ 10-14 วันหลังมีการปฏิสนธิ ถ้าไม่แน่ใจในผลการตรวจ ร่วมกับประจำเดือนมาช้ากว่า 35 วันนับจากครั้งก่อน ปวดหน่วงท้องน้อยมาก ควรไปพบสูตินรีแพทย์เพื่อหาสาเหตุค่ะ การรับประทานคอลลาเจนไม่เคยมีรายงานว่าทำให้มีเลือดออกผิดปกติทางช่องคลอด แต่ถ้าไม่จำเป็น ควรหยุดกินไปก่อนค่ะ